Rikunarita-ORG/Wikinium huggingface dataset:
# Jean-Baptiste Lamarck

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Jean-Baptiste Lamarck |
| --- |
|  Jean-Baptiste-Pierre-Antoine de Monet, caballero de La Marck, en a *Galerie des naturalistes* de Jules Pizzetta, 1893. |
| **Información personal** |
| Calendata de naixencia | 1 d'agosto de 1744 |
| Puesto de naixencia |  Bazentin (Somme, Reino de Francia) |
| Calendata de muerte | 18 d'aviento de 1829 |
| Puesto de muerte |  París (Isla de Francia, Reino de Francia) |
| Ocupación | Botanico, Zoologo y Paleontologo |

**Jean-Baptiste-Pierre-Antoine de Monet, caballero de La Marck** , naixito de Bazentin (Somme) l'1 d'agosto de 1744 y muerto en París o 18 d'aviento de 1829, estió un naturalista, botanico y zoologo francés y un d'os primers pioners en esfender a ideya d'a evolución d'os sers vivos y proposar una teoría coderent sobre a evolución d'a vida a partir de leis naturals basatas en o herencio d'os caracters adquiestos. Ista argumentación, actualment desacreditata, ye clamata lamarckismo. Tamién se li atribuye l'aparición d'o termin Biolochía.

A publicación d'a suya obra prencipal, *Filosofía zoolochica*, en o 1809 consonó con a naixencia de Charles Darwin, qui estió o creyador d'una teoría evolucionista que superó as ideyas no sostenibles d'o lamarckismo: o darwinismo.

## Se veiga tamién

* Lamarckismo.
* Darwinismo.
* Filosofía zoolochica.
# Archaeopteryx

|  Archaeopteryx  |
| --- |
| Reconstrucción d'un *Archaeopteryx* |
| **Estau de conservación** |
|  Extinto (IUCN) |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Clase: | Sauropsida |
| Superorden: | Dinosauria |
| Orden: | Saurischia |
| Suborden: | Theropoda |
| Familia: | Archaeopterygidae |
| Chenero: | *Archaeopteryx* |
| **Especie tipo** |
| Archaeopteryx lithographica Meyer, 1861 |
| **Descripción** |
| **Archaeopteryx**  Meyer, 1861 |

Archaeopteryx ye un chenero extinto de dinosauro d'a familia d'os Archaeopterygidae que vivió en o Churasico fa uns 150 millons d'anyos, en o que agora ye lo sud d'Alemanya, mientres una epoca en que Europa yera un archipelago d'islas en una mar tropical calida y poco funda, muito mas amán de l'ecuador d'o que ye agora.

Podría aconseguir dica 500 milimetros de longaria corporal, con una masa estimada de 0,8 a 1 kilogramo.

A paleontolochía moderna a ormino ha clasificau a l'*Archaeopteryx* como l'au mas primitiva. Manimenos, no se creye que sía un verdadero antipasau d'as aus modernas, sino un parient amanau d'ixe antipasau.

Os primers fósils estioron descritos en 1861 per Meyer. Lo nombre chenerico ye derivau d'o griego ἀρχαῖος (*archaīos*) «antiga» y πτέρυξ (*ptéryx*) «pluma».

## Especies

* *A. lithographica*, ye a especie tipo d'o chenero.
* *A. siemensii*.
* *A. albersdoerferi*.

## Referencias

## Vinclos externos

* Se veigan as imáchens de Commons sobre Archaeopteryx.
# Richard Owen

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Richard Owen |
| --- |
|  Richard Owen |
| **Información personal** |
| Calendata de naixencia | 20 de chulio de 1804 |
| Puesto de naixencia |  Lancaster (Anglaterra, Reino Uniu) |
| Calendata de muerte | 18 d'aviento de 1892 |
| Puesto de muerte |  Londres (Reino Uniu) |
| Ocupación | Biologo, zoologo, paleontologo y anatomista |

**Richard Owen**, naixito de Lancaster (Lancastershire, Anglaterra, Reino Uniu) o 20 de chulio de 1804 y muerto en Londres (Reino Uniu) o 18 d'aviento de 1892, estió un biologo, zoologo, paleontologo y anatomista britanico.

Por as suyas investigacions y treballos recibió a Medalla d'a Royal Society (1846), a Medalla Copley (1851), a Medalla Clarke (1878) y a Medalla linneana (1888).

## Vinclos externos

* Se veigan as imáchens de Commons sobre **Richard Owen**.

|  |  |  |
| --- | --- | --- |
| Predecesor: **Thomas Snow Beck y George Biddell Airy** | **Medalla d'a Royal Society** 1846 (con Michael Faraday) | Succesor: **William Robert Grove y George Fownes** |
| Predecesor: **Peter Andreas Hansen** | **Medalla Copley** 1851 | Succesor: **Alexander von Humboldt** |
| Predecesor: **Creyación d'o premio** | **Medalla Clarke** 1878 | Succesor: **George Bentham** |
| Predecesor: **Creyación d'o premio** | **Medalla linneana** 1888 (con Joseph Dalton Hooker) | Succesor: **Alphonse Pyrame de Candolle** |
# Parafilia (filochenetica)

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Os reptils son un taxón historico que s'ha mostrau parafiletico.
En Filochenia, a **parafilia** (d'o griego "difuera d'o linache") ye la cualidat principal d'un grupo d'organismos que descienden d'un antipasau común, que tamién fa parte d'o grupo pero no toz os suyos descendients i son. A parafilia d'un taxón pasa cuan a un clado verdadero u grupo monofiletico se le'n saca bels miembros, por conveniencia d'a clasificación cientifica u por tradición taxonomica. L'adchectivo con que se nombra un grupo con parafilia ye **parafiletico**.

## Contexto

A clasificación tradicional d'os organismos ye plena de taxons parafileticos, como por eixemplo as plantas pteridofitas, os invertebraus u os ponchidos. A mayoría d'istes taxons se formón en o suyo inte por simple exclusión: as pteridofitas son as plantas vasculars que no son fanerogamas, os invertebraus son toz os animals que no son vertebraus, y os ponchidos son toz os primates antropoides no hominins.

A conveniencia d'emplegar taxons parafileticos u no encara se discute. Os cientificos que son favorables gosan considerar que son grupos con una mesma orichen evolutiva y unas caracteristicas ancestrals (plesiomorfias) bien definidas. Os suyos detractors dicen, por contra, que no tienen sentiu en sacar-se-ne miembros con criterios alto u baixo arbitrarios.

En as clasificacions en as que encara se'n emplega, o que se sole fer ye marcar a naturaleza parafiletica d'o taxón escribindo lo suyo nombre entre cometas u con una (P) dezaga, por eixemplo, "Radiolaria" u Protalveolata (P). En cualques publicacions, se marcan con un asterisco dezaga d'o taxón: Reptilia\*.

## Se veiga tamién

* Monofilia (filochenetica).
* Cladistica.
* Filochenia.
* Plesiomorfia.
	+ Simplesiomorfia.
* Apomorfia.
	+ Sinapomorfia.

## Referencias
# Polifilia (filochenetica)

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Os animals de sangre calient (aus y mamiferos) formarían de conchunta un grupo polifiletico.
En Filochenia, a **polifilia** (d'o griego "muitos linaches") ye a cualidat d'un grupo d'organismos u taxón que no incluye a l'antipasau común mas recient d'os suyos miembros. Ixo ye, que se tracta d'una unión artificial de ramas dispersas de l'árbol evolutivo. L'adchectivo que describe un grupo con polifilia ye **polifiletico**.

Cualques eixemplos de grupos polifileticos son as algas, os esporozous y os ungulaus. Os grupos polifileticos son refusaus universalment en as clasificacions modernas, anque por inercia se'n sigue emplegando eixemplos en as obras divulgativas y mesmo en libros de texto.

A descripción de grupos polifileticos en o pasau se debió a errors d'interpretación en o parentesco. S'explican, que no se chuistifican pas, por a presencia de caracters comuns adquiestos de manera independient, como consecuencia de fenomenos como a converchencia evolutiva u o paralelismo.

## Referencias

## Se veiga tamién

* Monofilia (filochenetica).
* Parafilia (filochenetica).
* Cladistica.
* Filochenia.
* Homoplasia.
# Archaea

|  **Archaea**  |
| --- |
| Diferents tipos d'arqueobacterias |
| **Denominacions populars** |
| *arqueobacterias* |
| **Clasificación cientifica** |
| Dominio: | Archaea |
| **Descripción** |
| **Archaea**  Woese, Kandler y Wheelis, 1990 |
| **Reinos y filos** |
| Reinos y filos d'Archaea:
* Methanobacteriati
	+ Methanobacteriota
* Thermoproteati
	+ Thermoproteota
* Promethearchaeati
	+ Promethearchaeota
* Nanobdellati
	+ Iainarchaeota
	+ Micrarchaeota
	+ Aenigmarchaeota
	+ Nanobdellota
	+ Nanohaloarchaeota
	+ Altiarchaeota
	+ Huberarchaeota
	+ Undinarchaeota
 |

As **arqueobacterias** (nombre cientifico **Archaea**) son un grupo de microorganismos unicelulars. As arqueobacterias, como as bacterias, son procariotas que mancan de nuclio celular u cualsiquier atro organulo aintro d'as celulas. En o pasato, lis se consideró un grupo inusual de bacterias, pero como tienen una historia evolutiva independient y presentan muitas diferencias en a suya bioquimica respecto a la resta de formas de vida, actualment lis se clasifica como un dominio distinto en o sistema de tres dominios. En iste sistema, presentato por Carl Woese, as tres brancas evolutivas prencipals son as arqueobacterias, as bacterias y as eucariotas. As arqueobacterias se subdividen en cuatre filos, d'os cualos dos, as crenarqueotas y as euriarqueotas, son estudiatas mas intensivament. A clasificación d'as arqueobacterias ye dificultosa, ya que a immensa mayoría d'istos organismos no han estato nunca estudiatos en un laboratorio y nomás lis s'ha detectato por medio de l'analís d'os suyos acidos nucleicos en muestras d'o medio ambient.

## Referencias
# Bacteria

|  **Bacteria**  |
| --- |
| Diferents tipos de bacterias |
| **Denominacions populars** |
| *bacterias* |
| **Clasificación cientifica** |
| Dominio: | Bacteria |
| **Descripción** |
| **Bacteria**  Ehrenberg, 1828 |
| **Filos** |
| Filos de Bacteria:
* Acidobacteria
* Actinobacteria
* Aquificae
* Bacteroidetes
* Chlamydiae
* Chlorobi
* Chloroflexi
* Chrysiogenetes
* Cyanobacteriota
* Deferribacteres
* Deinococcus-Thermus
* Dictyoglomi
* Fibrobacteres
* Firmicutes
* Fusobacteria
* Gemmatimonadetes
* Lentisphaerae
* Nitrospirae
* Planctomycetes
* Proteobacteria
* Spirochaetes
* Thermodesulfobacteria
* Thermomicrobia
* Thermotogae
* Verrucomicrobia
 |

As **bacterias** (nombre cientifico **Bacteria**) son uno d'os tres dominios d'os sers vivos, estando o que tien o mes gran numbro d'organismos inscritos. As bacterias son de toz os casos organismos unicelulars procariotas prou mes chicoz que no os eucariotas (d'entre 0,5 y 5 μm), con morfolochías celulars que brincan de barras ta esferas u espirals. Tienen paret celular, a suya estructura se fa morfolochicament parellana a las d'as plantas y fongos, pero composada de peptidoglicanos. A estructura quimica d'ixa paret ye la diana prencipal y especifica de bels antibioticos pues estes inhiben a polimerización d'o peptidoglicano (-lactamicos), fendo que d'estas a substancia siga inocua ta altros organismos. Muitas especies tienen amés cilios y/u *flagella* que les permiten de mover-se u desplazar-se en os arredols.

## Referencias

## Vinclos externos

* Wikispecies tiene un articlo sobre Bacteria.
* Se veigan as imáchens de Commons sobre **bacterias**.
# Nuclio celular

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Esquema d'o nuclio y d'o reticlo endoplasmatico: (1) Membrana nucleyar. (2) Ribosomas. (3) Poros nucleyars. (4) Nucliolo. (5) Cromatina. (6) Nuclio. (7) Reticlo endoplasmico granoso. (8) Nuclioplasma.
O **nuclio celular** ye un organulo celular propio d'as celulas eucariotas con una membrana (membrana nucleyar) embolicando un espacio a on ye a cromatina con l'acido desoxirribonucleico dispersa u condensada en un liquido (nuclioplasma) chunto con o nucliolo. A función d'o nuclio ye dirichir l'actividat d'a celula con a información que contién en o suyo ADN.

Por un regular en una celula bi ha un solo nuclio, pero bi ha celulas con uns cuantos nuclios u celulas polinuclears, como as celulas musculars estriadas u bels protozous. Tamién bi ha celulas sin nuclio, como os globulos royos d'a mes gran part d'os mamiferos.

En as celulas animals o nuclio gosa ocupar una posición central; en as celulas vechetals moviu enta os cabos porque o centro ye ocupau por as vacuolas.

## Parz d'o nuclio

Las parz d'o nuclio son: membrana nucleyar, nuclioplasma, nucliolo y cromatina.

A membrana nucleyar ye formada por dos membranas, una d'interna y una d'externa conectada con o reticlo endoplasmatico rugoso. Un espacio intermembranoso desparte as dos membranas, que amés son travesadas por poros nucleyars. Os poros nucleyars permiten un intercambio de substancias entre o nuclio y o citoplasma.

O nuclioplasma ye un medio liquido acuoso a on se troban os atros components d'o nuclio. Ye a on se produz a replicación de l'ADN.

O nucliolo ye un corpusclo esferico que no se puet veyer que cuan a celula no ye dividindo-se. Intervién en a formación d'os ribosomas.

A cromatina ye formada por filamentos d'ADN asociaus a proteínas. Cuan a celula se ye dividindo os filamentos de cromatina se condensan formando cromosomas, pero cuan o nuclio no ye dividindo-se (nuclio interfasico), a cromatina ye dispersa.

## Vinclos externos

* Se veigan as imáchens de Commons sobre **o nuclio celular**.
# Protista

|  **Protista**  |
| --- |
| Diversos tipos de protistas. |
| **Clasificación cientifica** |
| Dominio: | Eukaryota |
| Reino: | Protista |
| **Descripción** |
| **Protista**  Haeckel, 1866 |
| **Filos** |
| Filos de Protista:
* **Unikonta**
	+ Varisulca
	+ Podiata
		- Apusozoa
		- Amoebozoa
		- Choanozoa (P)
* **Bikonta**
	+ Excavata
		- Metamonada
		- Euglenozoa
		- Percolozoa
		- Collodictyon-Malawimonas
	+ Corticata (P)
		- Hacrobia
			* Haptophyta
			* Cryptophyta
		- Supergrupo SAR
			* Heterokonta
			* Alveolata
				+ Pyrrhophyta
				+ Apicomplexa
				+ Ciliophora
			* Rhizaria
				+ Radiolaria
				+ Foraminifera
				+ Cercozoa
 |

Os **protistas** (nombre cientifico **Protista**) son un grupo diverso de microorganismos eucariotas. Historicament, os protistas yeran consideratos como un reino distinto, pero iste grupo ya no ye reconoixito en a taxonomía actual. Os protistas no tienen guaire cosa en común a parti d'una organización relativament simpla – u bien son unicelulars u bien son multicelulars sin de teixitos especializatos. Ista organización celular simpla diferencia os protistas d'a resta d'eucariotas, como os fongos, os animals y as plantas. De feito, lo suyo estilo de vida ye bien pareixito a lo d'os procariotas. A mayoría d'organismos eucariotas son protistas.

O reino Protista fue emplegato orichinalment en 1866 por Ernst Haeckel. Os protistas yeran subdividitos tradicionalment en diversos grupos seguntes os suyos pareixitos con os reinos "superiors": os protozoos unicelulars, parellans a los animals; os protofitins, mayoritariament algas unicelulars parellanas a las plantas; y os mixomicetes y oomicetes, parellans a los fongos. Como istos grupos a sobén s'entibocaban, han estato subtituyitos por clasificacions basatas en a filochenia. Manimenos, encara resultan útils como nombres informals ta describir a morfolochía y ecolochía d'os protistas.

Os protistas viven en cuasi cualsiquier meyo que contienga augua liquida. Muitos protistas, como as algas, son fotosinteticos y son productors primarios esencials d'os ecosistemas, especialment en l'oceano, a on que fan parti d'o plancton. Atros protistas, como os cinetoplastos y os apicomplexos, son a causa d'una variedat de malautías humanas grieus, como a malaria y a malautía d'o suenio.

## Referencias

## Vinclos externos

* Se veigan as imáchens de Commons sobre **Protista**.
# Virus

|  **Virus**  |
| --- |
| Ilustración por ordinador d'una particla de rotavirus |
| **Grupos** |
| Clasificación taxonomica:
* Duplodnaviria
* Monodnaviria
* Riboviria
* Varidnaviria
* Adnaviria
* Singelaviria

---

Clasificación de Baltimore:
* I: Virus dsDNA
* II: Virus ssDNA
* III: Virus dsRNA
* IV: Virus (+)ssRNA
* V: Virus (-)ssRNA
* VI: Virus ssRNA-RT
* VII: Virus dsDNA-RT
 |

Un **virus** (d'o latín *virus*, "toxina" u "vereno") ye un achent infeccioso submicroscopico que ye incapaz de creixer u reproducir-se si no ye aintro d'una celula huespede. Os virus infectan toz os tipos de vida celular. O primer virus conoixito, lo virus d'o mosaico d'o tabaco, fue descubierto por Martinus Beijerinck en 1899, y actualment se'n conoix mas de 5.000 tipos diferents. O estudio d'os virus recibe o nombre de virolochía, y ye una branca d'a microbiolochía.

## Referencias
# Ernst Haeckel

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Ernst Haeckel |
| --- |
|  |
| **Información personal** |
| Calendata de naixencia | 16 de febrero de 1834 |
| Puesto de naixencia |  Potsdam (Brandenburgo) |
| Calendata de muerte | 9 d'agosto de 1919 |
| Puesto de muerte |  Jena (Republica de Weimar) |
| Ocupación | Biologo, medico, naturalista, ilustrador y filosofo |

**Ernst Heinrich Philipp August Haeckel** (Brandenburgo (Alemania), 16 de febrero de 1834 - † 9 d'agosto de 1919), tamién escrito **von Haeckel**, estió un naturalista, biologo, filosofo, medico, artista y profesor universitario alemán. Ernst Haeckel fició lo primer árbol chenealochico d'as especies vivas, creyó muitos d'es *neolochismos* d'a biolochía moderna como *filochenia* u *ecolochía*, y aportó un nuevo reino ta la clasificación taxonomica d'es sers vivos: es *protistas*.

**Erns Haeckel** en o 1860.
Haeckel, a mes, promovió la obra de Charles Darwin en Alemania y desembolicó la suya polemica *teoría d'a recapitulación* postulando que es organismos, mientres o suyo creiximiento embrionario y post-embrionario (ontochenia de l'organismo), pasan per una secuencia d'estaus a on pareixen mes que mes enta las especies d'as cuals en son descendients. Él resumió iste concepto en a frase "la ontochenia recapitula la filochenia".

As obras artisticas de Haeckel incluyen mes de 100 ilustracions en color sobre animals y creaturas marinas, belunas d'as cuals fuoron feitas en as Islas Canarias. Como a filosofo, Haeckel escribió *Die Welträthsel* (1895-1899) (en aragonés, l'Enigma de l'Universo) y la obra *Freedom in Science and Teaching* (1877) (*A libertat en a ciencia y l'amostranza*) que feba claras referencias enta la necesidat d'introducir a Teoría d'a Evolución en es sistemas educativos.

## Vinclos externos

* Se veigan as imáchens de Commons sobre **Ernst Haeckel**.
# Robert Whittaker

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Robert Whittaker |
| --- |
| **Información personal** |
| Calendata de naixencia | 27 d'aviento de 1920 |
| Puesto de naixencia |  Wichita (Kansas, Estaus Unius) |
| Calendata de muerte | 20 d'octubre de 1980 |
| Puesto de muerte |  Ithaca (Nueva York, Estaus Unius) |

**Robert Harding Whittaker** (Wichita, Kansas, EEUU, 27 d'aviento de 1920 - † Idem, 20 d'octubre de 1980) estió un ecologo vechetal norteamericán activo d'entre 1950 y 1980.

Naixito de Wichita, estau de Kansas, se licenció en a Universidat de Topeka y dimpués d'o suyo servicio militar, fayó lo suyo doctorado en a Universidat d'Illinois. Estió uno d'es introductors de l'emplego de marcadors radiactivos a l'estudio d'ecosistemas. Propunió tamién o sistema de l'analisi de gradients ta l'estudio d'as comunidaz vechetals. Estió también muit activo arredol d'as comunidaz de plantas, a succesión ecolochica d'istas, y la productividat.

Pero la suya mes gran aportación ta os estudios cientificos estió la propuesta d'a clasificación d'os sers vivos en cinco reinos: Animalia, Plantae, Fungi, Protista y l'actualment obsoleto reino Monera.

Per iste motivo lo convidoron ta la chuntar-se ta la *National Academy of Science*, l'Academia norteamericana d'as ciencias, en l'anyada de 1974. Fue premiato per l'"*Ecological Society of America*" como a "*Ecologo eminente*" a la mesma anyada d'a suya muerte.

## Referencias

* (en) Robert H. Whittaker *Communities and Ecosystems*, Macmillan, 1975. ISBN 0-02-427390-2
* (en) Robert H. Whittaker(Ed), *Classification of Plant Communities, 1978 (Handbook of Vegetation Science)*, Kluwer Academic Publishers, ISBN 90-6193-566-0
# Prokaryota

Esquema de conchuntos a on que se i resumen os tres grans dominios d'os sers vivos, estando Archaea (morato) y Bacteria (amariello) os que se gosa considerar procariotas, en contraposición con Eukaryota (marrón).
**Procariota** (cientificament, en latín, **Prokaryota**, termino que dimana d'o griego «*πρό*», pro, «d'antes que», y «*κάρυον*», kárion, «nuclio» u «centro») ye una denominación que s'emplega en biolochía ta referir-se a toz os organismos vivos que no tienen nuclio celular u garra altro organulo deseparato por membranas, estando en este uso un termin que no implica que toz ixes sers vivos haigan de tener necesariament relación filochenetica (d'estar emparentatos evolutivament) d'entre ellos. Os organismos procariotas son os que son composatos de celulas procariotas.

Anque lo termino fue creyato en os primers anyos d'acceso en a microscopía ta fer una destinción d'entre estes y os organismos que sí que teneban nuclio, que prenioron o nombre d'eucariotas, y ya s'ha puesto demostrar de fa cualques decadas que os grans grupos d'organismos sin nuclio no tienen mes relación d'entre ellos que con os eucariotas, o termino procariota troba encara muito uso en a bibliografía mes que mes per a suya utilidat en fendo-se contraposición con o termino *eucariota*, que sí que ye filocheneticament preciso.

## Se veiga tamién

* Celula procariota
* Dominio (biolochía)
* Eukaryota
* Nuclio celular

## Referencias